CELEX: 62021CN0493
Language: fi
Date: 2021-08-11 00:00:00
Title: Asia C-493/21: Ennakkoratkaisupyyntö, jonka Court of Appeal (Irlanti) on esittänyt 11.8.2021 – K.M. v. Director of Public Prosecutions

4.10.2021   
            
            
               FI
            
            
               Euroopan unionin virallinen lehti
            
            
               C 401/6
            
         
      Ennakkoratkaisupyyntö, jonka Court of Appeal (Irlanti) on esittänyt 11.8.2021 – K.M. v. Director of Public Prosecutions
      (Asia C-493/21)
      (2021/C 401/07)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Court of Appeal
      
         Pääasian asianosaiset
      
      
         Valittaja: K.M.
      
         Vastapuoli: Director of Public Prosecutions
      
         Ennakkoratkaisukysymykset
      
      
                  1)
               
               
                  Edellytetäänkö asetuksen (1) 89 ja/tai 90 artiklassa sekä perusoikeuskirjan ja unionin oikeuden mukaisissa oikeasuhteisuutta koskevissa vaatimuksissa, että rangaistuksen määräävällä tuomioistuimella on harkintavaltaa mukauttaa, muuntaa tai lieventää saaliiden ja pyydysten menetetyiksi tuomitsemista koskevan määräyksen ulottuvuutta erityisesti kun otetaan huomioon asetuksen N:o 1224/2009 89 ja 90 artiklassa tarkoitetut seikat?
               
            
                  2)
               
               
                  Kun otetaan huomioon automaattisesta pakollisesta kaikkien saaliiden ja pyydysten menetetyiksi tuomitsemisesta seuraava mahdollinen vaikutus kapteenin elantoon, voidaanko (2) 28 §:n 5 momentin b kohdan kaltaista kansallisen lainsäädännön säännöstä, joka ei mahdollista sitä, että kansallinen tuomioistuin tutkii vaikutukset henkilön oikeuteen ansaita elantonsa, kun hänet on valamiehistömenettelyssä tehdyn syytteeseenpanon perusteella todettu syyllistyneen kyseisen pykälän ja asetuksen vastaiseen rikkomukseen (paitsi tarkasteltaessa, minkä suuruista sakkoa saatettaisiin pitää asianmukaisena), pitää asetuksen, perusoikeuskirjan ja unionin oikeuden sanamuodon mukaisena, kun otetaan huomioon kapteenin perusoikeus harjoittaa ammattiaan?
               
            
         (1)  Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20.11.2009 annettu neuvoston asetus (EY) N:o 1224/2009 (EUVL 2009, L 343, s. 1).
      
         (2)  vuoden 2006 merikalastusta ja merialueiden lainkäyttövaltaa koskevan lain